wickkiey/tamil-wikipedia-chunked huggingface dataset:
# தெற்கு ஒல்லாந்து

**தெற்கு ஒல்லாந்து** நெதர்லாந்தின் நடுப்பகுதியில் உள்ள ஒரு மாகாணமாகும். இதன் மக்கள்தொகை 3.6 மில்லியனுக்கும் (2015 இன்) மற்றும் சுமார் 1,300 / கி.மீ. 2 (3,400 / சதுர மைல்) மக்கள்தொகை அடர்த்தி உள்ளது. இதனால் இம்மாகாணம் இந்நாட்டின் மிக அதிக மக்கள்தொகை கொண்ட மாகாணமாகவும், உலகின் மிகவும் அடர்த்தியான மக்கள்தொகை கொண்ட பகுதியாகளில் ஒன்றாகவும் விளங்குகிறது.  
தெற்கு ஒல்லாந்து 3,403 கி.மீ. 2 (1,314 சதுர மைல்) பரப்பளவை உள்ளடக்கியது, இதில் 585 கி.மீ. 2 (226 சதுர மைல்) தண்ணீர். இது வடக்கே வட ஹாலண்டையும், கிழக்கிற்கு உட்ரெக்ட் மற்றும் கெல்டர்லண்டையும், வடக்கு ப்ராபண்ட்க்கும் மற்றும் ஜீலேண்ட்க்கு தெற்கேயும் அமைந்துள்ளது. மாகாண தலைநகர் தீ ஹேக் மற்றும் மாகாணத்தின் மிகப்பெரிய நகரம் ராட்டர்டாம் ஆகும்.
# டோர்ட்ரெக்ட்

டோர்ட்ரெக்ட் மேற்கு நெதர்லாந்துவில் ஒரு நகரம் மற்றும் நகராட்சி ஆகும். இந்த நகரம் தென் ஹாலந்து மாகாணத்தில் அமைந்துள்ளது. இது மாகாணத்தின் நான்காவது பெரிய நகரமாகும். இது 2017 ஆம் ஆண்டில் 118,450 மக்கள்தொகை கொண்டது. நகராட்சி, முழு டோர்ட்ரெக்ட் தீவினையும் உள்ளடக்கியது. டோர்ட்ரெக்ட் ஹாலந்து பகுதியில் உள்ள பழமையான நகரம் ஆகும்.  
டோர்ட்ரெக்டின் தற்போதைய பொருளாதாரம் கப்பல் கட்டிடம், மரம் தொழில், மற்றும் எஃகு தொழில் ஆகியவற்றை அடிப்படையாக கொண்டுள்ளது. நெதர்லாந்தின் ஆறாவது பெரிய கடல் துறைமுகத்தை இந்நகரம் கொண்டுள்ளது.  
2008 ஆம் ஆண்டில், டோர்ட்ரெக்ட் மக்கள்தொகையில் 17% மக்கள் மேற்கத்திய வம்சாவளியைச் சேர்ந்தவர்கள். 2005 மற்றும் 2008 க்கு இடையில், இந்த எண் மாறவில்லை. அனைத்து மக்கட்தொகைகளும் இளைஞர்களின் பெரும்பகுதிக்குச் சொந்தமானவை, அதே சமயத்தில் உள்நாட்டு மக்களே மிக விரைவாக வயதாகி விட்டனர். ஆறு ஆயிரம் துருக்கியர்கள் டோர்ட்ரெக்டில் வாழ்கின்றனர்.  
டச்சு வரலாற்றில் டோர்ட்ரெக்டின் நீண்ட மற்றும் முக்கியமான பங்கின் காரணமாக, இது கலாச்சாரமிக்க நகரமாக உள்ளது.இந்த இடைக்கால நகரம், 950 க்கும் மேற்பட்ட நினைவுச்சின்னங்களைக் கொண்டுள்ளது. இந்நகரத்தில் 7 வரலாற்று தேவாலயங்கள் மற்றும் 6 அருங்காட்சியகங்கள் உள்ளன.
# தனுஷ்கோடி கடற்கரை

**தனுஷ்கோடி கடற்கரை** இராமேஸ்வரம் தீவின் முனையில் அமைந்துள்ளது. இந்த கடற்கரையில், வங்காள விரிகுடா மற்றும் இந்திய பெருங்கடல் ஆகியவை ஒன்றிணைகின்றன. இப்பகுதி "அரிச்சல் முனை" என்று அழைக்கப்படுகிறது. தனுஷ்கோடி, மூன்றாம் சத்திரம் உள்ளிட்ட பகுதிகளில் குளிக்க தடை விதிக்கப்பட்டுள்ளது.  
1964 க்கு முன்பு, தனுஷ்கோடி மக்கள் கூட்டம் நிறைந்த நகரமாக இருந்தது. தனுஷ்கோடி கடற்கரை ஒவ்வொரு நாளும் ஆயிரக்கணக்கான சுற்றுலா பயணிகளை ஈர்த்தது.1964 ஆம் ஆண்டில், தனுஷ்கோடி ஒரு சூறாவளியால் தாக்கப்பட்டு கிட்டத்தட்ட அழிக்கப்பட்டது. இது ஒரு ஆவி நகரமாகக் கருதப்படுகிறது. சுற்றுலா பயணிகள் பெருமளவில் தனுஷ்கோடி கடற்கரைக்கு வருகை தருகின்றனர்.இந்த கடற்கரையின் பிரதான அம்சங்களாவன: ராம சேது காட்சி முனை, ஆதாம் பாலம் (இந்து புராணங்களின்படி இறைவன் ராமருக்கு குரங்குகளின் படைகளால் (வானரங்களின் படை) கட்டப்பட்டதாக கூறப்படும் பாலம்).
# தனுஷ்கோடி கடற்கரை

## இராமேஸ்வரம் தனுஷ்கோடி தேசிய நெடுஞ்சாலை

1964 இல் ஏற்பட்ட கடல் கோளால் இராமேஸ்வரத்திலிருந்து தனுஷ்கோடிக்கு சாலை வசதி முற்றிலும் பாதிக்கப்பட்டது. இராமேஸ்வரம் தனுஷ்கோடி புதிய தேசிய நெடுஞ்சாலை 52 ஆண்டுகளுக்குப் பிறகு 27.07.2017 இல் இந்தியப் பிரதமரால் திறந்துவைக்கப்பட்டது. தனுஷ்கோடி அரிச்சல்முனை வரையிலும் 9.5 கி மீ நீளத்திற்குச் சாலைப்பணிகளும் அரிச்சல்முனையில் சாலையையொட்டி 2 கி மீ தொலைவுக்குக் கடல் அரிப்பைத் தடுக்கும் வகையில் அலைத்தடுப்பு கல்சுவரும் ரூ.65 கோடியே 68 இலட்சம் மதிப்பில் அமைக்கப்பட்டுள்ளது.
# குனோம் விளையாட்டுத் திரளம்

**குனோம் விளையாட்டுத் திரளம்** (GNOME Games Collection) என்பது லினக்சு வகைக்கணினிகளில் குனோம் திரைப்புலக்கட்டகர்கள் உருவாக்கிய கணிய விளையாட்டுகளின் தொகுப்பைக் குறிக்கிறது. இருப்பினும், மற்ற லினக்சு வகைக் திரைப்புலங்களிலும் செயற்பட வல்லது. பெரும்பான்மையான விளையாட்டுகள் புதிர் விளையாட்டுகளாகவே திகழ்கின்றன. ஏறத்தாழ 15 க்கும் மேற்பட்ட விளையாட்டு வகைகள், இவற்றில் அடங்குகின்றன. எத்தகைய திரைப்புலங்களில் நாம் விளையாடினாலும், குனோம் திரைப்புலத்தில் இருப்பது போலவே திகழ்வது இதன் தனிச்சிறப்பியல்பாகும்.
# காரைக்கால் கடற்கரை

**காரைக்கால் கடற்கரை** காரைக்கால் நகரின் கடலோரப் பகுதியில் அமைந்துள்ள கடற்கரை ஆகும். இக்கடற்கரை வங்காள விரிகுடாவில் அமைந்துள்ளது. காரைக்கால் கடற்கரை தென்கிழக்கு தமிழகப் பகுதிகளில் உள்ள சிறந்த இயற்கை கடற்கரைகளில் ஒன்றாகும். கடற்கரைக்கு அருகில் அரசலாற்றின் முகத்துவாரம் அமைந்துள்ளது. காரைக்கால் கடற்கரை இரண்டு கிலோமீட்டர் நீளம் கொண்டது.  
உள்ளூர் மற்றும் வெளிநாட்டு சுற்றுலா பயணிகளை ஈர்ப்பதற்காக, நீரூற்றுக்கள், குழந்தைகள் பூங்காக்கள், உணவகங்கள் மற்றும் டென்னிஸ் அரங்கம் ஆகியவை இப்பகுதியில் கட்டப்பட்டுள்ளன. இதன் காரணமாக காரைக்கால் கடற்கரை இப்போது ஒவ்வொரு நாளும் அதிகளவிலான மக்கள் கூட்டத்தை ஈர்க்கிறது.
# ஆன் ஆர்ன்சுகெமீயர்

**ஆன் ஆர்ன்சுகெமீயர்** *(Ann Hornschemeier)* ஓர் அமெரிக்க வானியலாளர் ஆவார். இவர் X-கதிர் இரும விண்மீன் திரள்களின் X-கதிர் உமிழ்வு ஆய்வில் சிறப்பான புலமையுள்ளவர். இவர் நாசாவில் அண்டத் திட்ட இயற்பியல் பிரிவின் முதன்மை அறிவியலாளராக உள்ளார்.
# ஆன் ஆர்ன்சுகெமீயர்

## தகைமைகளும் விருதுகளும்

இவர் 2007 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்ரார். இது வானியலில் அரிய ஆய்வுகளை மேற்கொள்ளும் பெண் வானியலாளருக்கு வழங்கப்படுகிறது. இவ்விருது இவர் மிகத் தொலைவாக உள்ல பால்வெளிகளின் X-கதிர் ஆய்வுக்காக வழங்கப்பட்டது.
# ஜெய்ப்பூர் நகர அரண்மனை

**ஜெய்ப்பூர் நகர அரண்மனை** (**City Palace, Jaipur**) வளாகத்தில் *சந்திர மகால்* மற்றும் *முபாரக் மகால்* போன்ற அரண்மனைகளைக் கொண்டது. இந்தியாவின் இராஜஸ்தான் மாநிலத்தலைநகரான செய்ப்பூர் நகரத்தில் உள்ள இவ்வரண்மனை ஜெய்ப்பூர் இராச்சிய மன்னரின் வாழிடமாகும். ஜெய்ப்பூர் அரண்மனை வளாகத்தில் உள்ள சந்திர மகால் தற்போது அருங்காட்சியமாக மாற்றப்பட்டுள்ளது.  
ஜெய்ப்பூர் நகரத்தின் வடகிழக்கில் அமைந்த ஜெய்ப்பூர் அரண்மனை பெரும் தாழ்வாரங்களையும், தோட்டங்களையும், கட்டிடங்களையும் கொண்டுள்ளது. ஜெய்ப்பூர் அரண்மனை சிவப்பு மற்றும் இளஞ்சிவப்பு மணற்கற்களைக் கொண்டு கட்டப்பட்டது. அரண்மனை சுவர்களிலும், கூரைகளிலும் பல வண்ணக் கண்ணாடி சில்லுகளால் அலங்கரிப்பட்டுள்ளது.  
இவ்வரன்மனை 1729 - 1732 கால கட்டங்களில், ஜெய்ப்பூர் இராச்சிய மன்னர் இரண்டாம் ஜெய் சிங்
காலத்தில், ராஜ்புத், மேலைச் சாளுக்கியர், பதாமி சாளுக்கியர் மற்றும் முகலாயக் கட்டிடக் கலைகளின் கலவையுடன் கட்டப்பட்டது.  
*சுக் நிவாஸ்* எனப்படும் ஓய்வு மாளிகை, ஜெய்ப்பூர் மன்னரின் . தனியறையாகவும், உணவுக் கூடமாக உள்ளது.
சந்திர மகாலின் மூன்றாம் தளத்தை *வண்ண மாளிகை* என்பர். இங்குள்ள சுவர்கள், கூரைகள் மற்றும் தூண்களில் சிறிய மற்றும் பெரிய பல வண்ணக் கண்ணாடிச் சில்லுகள் பதிக்கப்பட்டு அலங்கரிக்கப்பட்டுள்ளது. சந்திர மகாலின் நான்காம் தளத்தை, *சோபா நிவாஸ்* என்பர்.  
ஐந்தாம் தளத்தில் படிமங்களின் மாளிகை உள்ளது. ஆறாம் தளத்தை *சிறீ நிவாஸ்* என்பர். ஏழாம் தளத்தை *மணி மகுடக் கோயில்* என்பர்.
# ஜெய்ப்பூர் நகர அரண்மனை

## இதனையும் காண்க

- ஹவா மஹால்
- ஜல் மகால்
- ஜந்தர் மந்தர் (ஜெய்ப்பூர்)
- ஆம்பர் கோட்டை
- ஜெய்கர் கோட்டை
- நாகர்கர் கோட்டை
- ஜெய்பூர் இராச்சியம்
- இராஜ் மகால், ஜெய்ப்பூர்
# எலிசா வில்பர்

**எலிசா மதேலினா வில்பர் சவுர்வீல்லி** *(Eliza Madelina Wilbur Souvielle)* (அக்தோபர் 21, 1851 - மார்ச்சு 31, 1930) ஓர் அமெரிக்க பெயர்பெற்ற அறிவியலாளரும் வானியலாளரும் தாவரவியலாளரும் புதுமைப்புனைவாளரும், எழுத்தாளரும் வெளியீட்டாளரும் ஆவார்.  
இவர் நியூயார்க் மாநிலத்தில் உள்ள பதாவியா மகளிர் துறவிமடத்தில் படித்தார். இவர் தான் ஆர்வர்டு பல்கலைக்கழகத்தில் அறிவியலில் விரிவுரையாற்றிய முதல் பெண்மணி ஆவார். இவர் அமெரிக்க அறிவியல் மேம்ப்பட்டுக் கழக உறுப்பினரும் ஆவார். இவர்து கட்டுரைகள் *Scientific American* , *New York Herald* ஆகிய இதழ்களிலும் செய்தித்தள்களிலும் வெளியாகியுள்ளன. இவர் *Continuity (magazine)* எனும் இதழை வெளியிட்டுள்ளார்.  
இவர் தாமசு பாசுனெட்டை மணந்ததும் 1880 இல் மரபனாங்குக்கு இடம்பெயர்ந்தார். அவர் 1886 இல் இறந்ததும் தொண்டை, நுரையீரல் அறுவையாளராகிய மத்தேயு சவுவீல்லி எனும் பிரான்சியரை மணந்துக்கொண்டார்.  
இவர் மேலைச் சமயங்களைப் பற்றி *சமயப் பாராளுமன்றத் தொடரை* எபான் மால்கம் சட்கிளிப்பே எனும் புனைபெயரில் எழுதினார். இவர்*உலிசியாது (The Ulyssiad)* (Dacosta Publishing Co., Jacksonville, 1896), எனும் உல்லிசெசு கிரேண்டின் வாழ்க்கையை கவிதையாக வடித்துள்ளார். இவர் பெண்கள் வாக்குரிமை பரப்புரையில் முனைவோடு செயல்பட்டார். மேலும், ஜாக்சன்வில்லி முதியோர் இல்லத்தில் ஏழாண்டுகள் செயல்;ஆளராக இருந்தார். இவர் அமெரிக்க பெண் எழுத்தாளரின் ஜாக்சன்வில்லிக் கிளையின் துணைத்தலைவரும் ஆவார். இவரது பதிவுரிமங்களில் மூன்று தொலைநோக்கிகளுக்கானவையும் அடங்கும். இவர் வானூர்தி வடிவமைப்பிலும் ஈடுபட்டுள்ளார்.
# இந்தியப் பெருங்கூட்டணிகள் காற்பந்தாட்டப் போட்டி 2015

**இந்தியப் பெருங்கூட்டணிகள் காற்பந்தாட்டப் போட்டி 2015** அல்லது இந்திய சூப்பர் லீக் 2015 என்பது இரண்டாம் வருடமாக நடைபெற்ற இந்தியப் பெருங்கூட்டணிகள் காற்பந்தாட்டப் போட்டித் தொடர் ஆகும். இந்தப் போட்டித் தொடர் அக்டோபர் 3, 2015 முதல் டிசம்பர் 20, 2015 வரை நடைபெற்றது. இறுதிப் போட்டியோடு சேர்த்து மொத்தம் 61 ஆட்டங்கள் நடைபெற்றன. ஒவ்வொரு அணியும், மற்ற அணியுடன் தலா 2 முறை (உள்ளூர், வெளியூர் அடிப்படையில்) மோதின. லீக் போட்டிகளின் முடிவில் கொல்கத்தா, கோவா, தில்லி, சென்னை ஆகிய அணிகள் அரையிறுதிக்குத் தகுதி பெற்றன. இரண்டு கட்டங்களாக நடந்தது அரையிறுதிப் போட்டி. சென்னையின் எப்.சி அணி இந்தப் போட்டித் தொடரின் வாகையாளர் ஆகும். இறுதிப் போட்டியில் சென்னையின் எஃப்.சி, எஃப்.சி கோவா அணியை 3-2 என்ற கோல் கணக்கில் தோற்கடித்தது
# இந்தியப் பெருங்கூட்டணிகள் காற்பந்தாட்டப் போட்டி 2015

## தொடக்கவிழா

இப்போட்டிகளின் தொடக்கவிழா சென்னையின் நேரு விளையாட்டு அரங்கில் நடைபெற்றது. இந்நிகழ்ச்சியில், நடிகர்கள் அமிதாப்பச்சன், ரஜினி, ஐஎஸ்எல் நிர்வாகி நீட்டா அம்பானி, சென்னையின் எஃப்.சி. அணியின் இணை உரிமையாளரும் நடிகருமான அபிஷேக் பச்சன், நடிகை ஐஸ்வர்யா ராய், தொழிலதிபர் முகேஷ் அம்பானி, சச்சின் டெண்டுல்கர் உள்ளிட்ட பிரபலங்கள் பங்கேற்றார்கள்.
# இந்தியப் பெருங்கூட்டணிகள் காற்பந்தாட்டப் போட்டி 2015

## அணிகள்

இந்தத் தொடரில் எட்டு அணிகள் பங்கு பெற்றன.
- சென்னையின் எப்.சி,
- அட்லெடிகோ டி கொல்கத்தா,
- டெல்லி டைனமோஸ் எப்.சி,
- கோவா எப்.சி,
- புனே சிட்டி எப்.சி,
- கேரளா பிளாஸ்டர் எப்.சி,
- மும்பை சிட்டி எப்.சி,
- நார்த் ஈஸ்ட் யுனைடெட் எப்.சி. (கவுகாத்தி)
# இந்தியப் பெருங்கூட்டணிகள் காற்பந்தாட்டப் போட்டி 2015

## அதிக கோல் அடித்தவர்கள்

- ஸ்டீவன் மெண்டேஸா (சென்னை) - 13
- இயான் ஹியூமி (கொல்கத்தா) - 11
- ரெனால்டோ (கோவா) - 7
- சுனில் சேத்ரி (மும்பை) - 7
- அன்டோனியோ (கேரளா) - 6
# இந்திய அரண்மனைகளின் பட்டியல்

**இந்திய அரண்மனைகளின் பட்டியல்**:  
1. ஜெய்ப்பூர் நகர அரண்மனை, செய்ப்பூர்
1. ஜல் மகால், செய்ப்பூர்
1. ஹவா மஹால், செய்ப்பூர்
1. உமைத் பவான் அரண்மனை, ஜோத்பூர்
1. ஏரி அரண்மனை, உதய்ப்பூர்
1. உதய்பூர் அரண்மனை, உதய்ப்பூர்
1. ஜக் அரண்மனை, உதய்ப்பூர்
1. ஷிவ் நிவாஸ் பேலஸ்
1. மோதி பாக் அரண்மனை, பட்டியாலா
1. ஆக்ரா அரண்மனை
1. யகாங்கிரி மகால், ஆக்ரா
1. மைசூர் அரண்மனை, மைசூர்
1. லலித மகால், மைசூர்
1. தாரியா தௌலத் பாக், மைசூர்
1. பெங்களூர் அரண்மனை, பெங்களூர்
1. இலக்குமி விலாஸ் அரண்மனை, வதோதரா
1. பலராம் அரண்மனை, பனஸ்கந்தா
1. லே அரண்மனை, லே
1. இராமநாதபுரம் அரண்மனை, இராமநாதபுரம்
1. தஞ்சை அரண்மனை, தஞ்சாவூர்
1. கலச மஹால், சேப்பாக்கம், சென்னை
1. சொக்கநாத நாயக்கர் அரண்மனை, திருச்சி மலைக்கோட்டை
1. டேனிஷ் ஆளுநர் மாளிகை, தரங்கம்பாடி
1. தமுக்கம் அரண்மனை, மதுரை
1. திருமலை நாயக்கர் அரண்மனை, மதுரை
1. பத்மநாபபுரம் அரண்மனை, பத்மநாபபுரம்
1. பர்ன்ஹில்சு அரண்மனை, ஊட்டி
1. உஜ்ஜயந்தா அரண்மனை, அகர்தலா, திரிபுரா
1. நீர்மகால், திரிபுரா
1. ராஷ்டிரபதி பவன், புதுதில்லி
1. செங்கோட்டை, புதுதில்லி
1. சௌமகல்லா அரண்மனை, ஐதராபாத்
1. பாலாக்ணுமா அரண்மனை, ஐதராபாத்
1. ஆகா கான் அரண்மனை, புனே
1. காங்லா அரண்மனை, இம்பால்
1. ஜெயவிலாஸ் அரண்மனை, குவாலியர்
1. ராசவாடா அரண்மனை
1. பளிங்கு அரண்மனை, கொல்கத்தா
1. பட்டௌதி அரண்மனை, குர்கான், அரியானா
1. தலாதல் கர், சிவசாகர்
1. மாத்தியாபாக் அரண்மனை, துப்ரி
# வெள்ளீய(II) ஐதராக்சைடு

புரோட்டான் ஈயா கரைப்பானிலுள்ள SnCl2 உடன் (CH<sub>3</sub>)<sub>3</sub>SnOH வினைபுரிவதால் Sn(OH)2 உருவாகிறது:.  
:2 Me<sub>3</sub>SnOH + SnCl<sub>2</sub> → Sn(OH)<sub>2</sub> + 2 Me<sub>3</sub>SnCl  
இப்பொருளைப் பற்றிய வேறு படிகவியல் ஆய்வு முடிவுகள் ஏதும் அறியப்படவில்லை.
# வெள்ளீய(II) ஐதராக்சைடு

## வினைகள்

வெள்ளீய (II) ஐதராக்சைடு காற்றினால் எளிதாக ஆக்சிசனமேற்றம் அடைந்து வெள்ளீய ஆக்சைடாக மாறுகிறது.
# கலகலப்பு 2

** கலகலப்பு 2** (Kalakalappu 2), சுந்தர் சி. இயக்கத்தில், குஷ்பூவின் தயாரிப்பில் வெளியாகி இருக்கும் தமிழ்த்திரைப்படம். ஜீவா, ஜெய், நிக்கி கல்ரானி மற்றும் காத்ரீன் திரீசா ஆகியோர் முன்னணிப் பாத்திரங்களில் நடித்துள்ளனர். இத்திரைப்படம் ஹிப்ஹாப் தமிழாவின் இசையிலும், = ஜீவா - சீனுவாக
- நிக்கி கல்ரானி - ஐஸ்வர்யாவாக
- ஜெய் - ரகுவாக
- சிவா - கணேஷாக
- காத்ரீன் திரீசா - ஹேமாவாக
- நந்திதா
- ராதாரவி
- மதுசூதன் ராவ்
- சதீஷ்
- ரோபோ சங்கர்
- இராம்தாஸ்
- இராஜேந்திரன்
- விடிவி கணேஷ்
- வையாபுரி
- மனோபாலா
- சிங்கம்புலி
- சிங்கமுத்து
- சந்தான பாரதி
- விச்சு விஸ்வநாத்
- தளபதி தினேஷ்
- காஜல் பசுபதி
- ஜார்ஜ் மர்யன்
# கலகலப்பு 2

## கதை

தன் குடும்பத்துடன் தமிழ்நாட்டில் வாழும் ஜெய், காசி - வாரணாசியில் இருக்கும் தன் குடும்பச்சொத்தை மீட்கச் செல்கின்றார்.</ref> http://www.cineulagam.com/films/05/100918 </ref> காசி - வாரணாசியில் அவருடைய குடும்பத்திற்குச் சொந்தமான வீட்டில் வாழும் ஜீவா, தன் சகோதரியின் திருமணம் முடியும் வரை அந்த அந்த வீட்டை விட்டுச்செல்லமல் ஏமாற்றுகின்றான். சிவா இவர்களிடம் இருந்து பணத்தை திருடுகிறார். அதே வேளையில் அரசியல்வாதி ஒருவரின் கமுக்கமான விவரங்களைக் கொண்ட ஒரு மடிக்கணிப்பொறி ஒரு மிரட்டல் பேர்வழியிடம் சிக்குகிறது. அந்த மிரட்டல் பேர்வழி காசியில் இருந்து தமிழ்நாட்டு அரசியல்வாதியை மிரட்டுகின்றான். அந்த இரு இளைஞர்களும் எப்படி அரசியல் மிரட்டல் பேர்வழியுடன் தொடர்பு படுத்தப்படுகின்றனர்? என்னும் கதையுடன், இன்னும் பல நகைச்சுவைக் கிளைக்கதைகளும் திருப்பங்களும் கலந்து கலகலப்பு இத்திரைப்படம் உருவாகியுள்ளது.
# கலகலப்பு 2

## இசை

இத்திரைப்படத்திற்கு ஹிப்ஹாப் தமிழா இசை, பின்னணி இசைப் பணிகளை மேற்கோண்டுள்ளார். இப்படத்தின் ராகேஷ், சரவெடி சரண், ஹிப்ஹாப் தமிழா, மோகன் ராஜன் ஆகியோர் எழுதியுள்ளார்.
# தாலியம்(I) ஐதராக்சைடு

**தாலியம்(I) ஐதராக்சைடு** *(Thallium(I) hydroxide)* என்பது TlOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாலியம் +1 என்ற ஆக்சிசனேற்ற நிலையில் இருக்கின்ற தாலியத்தின் ஐதராக்சைடு இச்சேர்மமாகும். தாலசு ஐதராக்சைடு என்ற பெயராலும் அழைக்கப்படும் இச்சேர்மம் ஒரு வலிமையான காரம் ஆகும். வலிமையான காரநிபந்தனைகள் தவிர்த்து பிற நிகழ்வுகளில் இது Tl+ அயனியாக மாறுகிறது. Li+ அல்லது K+ அயனிக்கு நிகரான கார உலோக அயனியாக Tl+ அயனி கருதப்படுகிறது.
# டெட்ரா ஐதராக்சிடைபோரான்

**டெட்ரா ஐதராக்சிடைபோரான்** *(Tetrahydroxydiboron)* என்பது B<sub>2</sub>H<sub>4</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வேதியியல் வினையாக்கியான இச்சேர்மத்தைப் பயன்படுத்தி போரானிக் அமிலங்கள் தயாரிக்கப்படுகின்றன .
# டெட்ரா ஐதராக்சிடைபோரான்

## தயாரிப்பு

போரான் டிரைகுளோரைடுடன் ஆல்ககால்களைச் சேர்த்து வினைபுரியச் செய்யும் தயாரிப்பு முறை 1931 ஆம் ஆண்டில் நடைமுறைப்படுத்தப்பட்டது. இம்முறையில் டைமெத்தாக்சிபோரான் குளோரைடு (B(OCH3)2Cl) தயாரிக்கப்பட்டது . இச்சேர்மத்திலிருந்து இகோன் வைபெர்க் மற்றும் வில்லெம் ருச்மான் ஆகியோர் டெட்ரா ஐதராக்சிடைபோரானை முதலில் போரான் – போரான் பிணைப்பை அறிமுகப்படுத்தும் முறையில் தயாரித்தனர். இதற்காக இவர்கள் (B(OCH3)2Cl) உடன் சோடியம் சேர்த்து ஒடுக்க வினையை நிகழ்த்தினர். விளைபொருளான டெட்ரா ஐதராக்சிடைபோரானை பின்னர் நீராற்பகுப்பு வினைக்கு உட்படுத்தினர். இம்முறையில் தயாரிக்கப்பட்ட போரிக் அமிலத்தை துணை-போரிக் அமிலம் என்று பெயரிட்டு அழைத்தனர் . இத்தயாரிப்பு முறையில் பயன்படுத்தப்படும் மெத்தனாலை மறுசுழற்சிக்கும் பயன்படுத்தமுடியும்.  
::BCl<sub>3</sub> &nbsp; <ce>->[\text{+ } \ce{CH3OH}][- \text{ } \ce{HCl}]</ce> &nbsp; B(OCH<sub>3</sub>)<sub>2</sub>Cl &nbsp; <ce>->[\text{+ } \ce{Na}][- \text{ } \ce{NaCl}]</ce> &nbsp; B<sub>2</sub>(OCH<sub>3</sub>)<sub>4</sub> &nbsp; <ce>->[\text{+ } \ce{H2O}][- \text{ } \ce{CH3OH}]</ce> &nbsp; B<sub>2</sub>(OH)<sub>4</sub>  
ஒட்டுமொத்தமாக: &nbsp; &nbsp; 2&nbsp;BCl<sub>3</sub> &nbsp; + &nbsp; 2&nbsp;Na &nbsp; + &nbsp; 4&nbsp;H<sub>2</sub>O &nbsp; → &nbsp; B<sub>2</sub>(OH)<sub>4</sub> &nbsp; + &nbsp; 2&nbsp;NaCl &nbsp; + &nbsp; 4&nbsp;HCl
# டெட்ரா ஐதராக்சிடைபோரான்

## வினைகள்

90 °செல்சியசு வெப்பநிலைக்கு மேல் சூடுபடுத்தப்படும் போது டெட்ரா ஐதராக்சிடைபோரான் நீர் நீக்கமடைந்து பலபடிம போரான்(II) ஆக்சைடாக மாறுகிறது. வெப்பநிலை 220 பாகை செல்சியசுக்கு மிகுதியானல் மட்டுமே இச்சேர்மம் முழுமையாக நீர்நீக்கமடைகிறது .
டெட்ரா ஐதராக்சிடைபோரான் ஒரு ஒடுக்கும் முகவராகும். இதனுடைய நீர்க்கரைசல் மெல்ல ஐதரசன் வாயுவை வெளிவிடுகிறது .
# டெட்ரா பியூட்டைலமோனியம் ஐதராக்சைடு

**டெட்ரா பியூட்டைலமோனியம் ஐதராக்சைடு** *(Tetrabutylammonium hydroxide)* என்பது (C<sub>4</sub>H<sub>9</sub>)<sub>4</sub>NOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். Bu4NOH என்ற சுருக்க வாய்ப்பாட்டினாலும் TBAOH அல்லது TBAH என்ற சுருக்கப் பெயராலும் இச்சேர்மம் அழைக்கப்படுகிறது. தண்ணீர் அல்லது ஆல்ககாலில் கரைசலாக்கப்பட்டு இச்சேர்மம் பயன்படுத்தப்படுகிறது. கரிம வேதியியலில் பொதுவான ஒரு காரமாக இதைக் கருதுகிறார்கள். KOH மற்றும் NaOH, போன்ற வழக்கமான கனிம வேதியியல் காரங்களுடன் தொடர்புடைய காரமாகவும் இது கருதப்படுகிறது. கரிமக் கரைப்பான்களில் டெட்ரா பியூட்டைலமோனியம் ஐதராக்சைடு நன்றாகக் கரையும்.
# டெட்ரா பியூட்டைலமோனியம் ஐதராக்சைடு

## வினைகள்

ஆப்மான் நீக்க வினையில் தனிமைநிலை Bu4NOH இன் தூண்டுதலால் Bu3N மற்றும் 1-பியூட்டீன் ஆகியன உருவாகின்றன. Bu4NOH கரைசல்களில் குறிப்பாக Bu3N கலந்து அசுத்தமடைவதும் இக்காரணத்தினாலேயே ஆகும் . இதேபோல ஐதரோபுளோரிக் அமிலத்துடன் Bu4NOH சேர்த்து நடுநிலையாக்கினால் நீரற்ற Bu4NF உருவாகிறது. இவ்வுப்பு கரிமக் கரைப்பான்களில் கரைகிறது. மேலும், சிலைல்நீக்க வினைகளில் பயனுள்ளதாக உள்ளது.
# இசுட்ரோன்சியம் ஐதராக்சைடு

**இசுட்ரோன்சியம் ஐதராக்சைடு** *(Strontium hydroxide)* என்பது Sr(OH)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு இசுட்ரோன்சியம் அயனியும் இரண்டு ஐதராக்சைடு அயனிகளும் சேர்ந்து இத்தீவிர காரம் உருவாகிறது. இதற்காக ஒரு இசெஉட்ரோன்சியம் உப்புடன் வலிமையான ஒரு காரம் சேர்க்கப்படுகிறது. நீரிலி நிலை, ஒற்றை நீரேற்று மற்றும் எந்நீரேற்று முதலிய வடிவங்களில் இசுட்ரோன்சியம் ஐதராக்சைடு காணப்படுகிறது.
# இசுட்ரோன்சியம் ஐதராக்சைடு

## தயாரிப்பு

குளிர் நீரில் இசுட்ரோன்சியம் ஐதராக்சைடு கரையுமென்பதால் NaOH அல்லது KOH போன்ற ஒரு வலிமையான காரத்தை கரையக்கூடிய ஏதாவதொரு இசுட்ரோன்சியம் உப்புக் கரைசலுடன் சொட்டு சொட்டாக சேர்ப்பதன் மூலம் எளிதாக இதைத் தயாரிக்க முடியும். பெரும்பாலும் இசுட்ரோன்சியம் நைட்ரேட்டு ((Sr(NO3)2 ) உப்பு இதற்காகப் பயன்படுத்தப்படுகிறது. வெண்மையான நுண் தூளாக இசுட்ரோன்சியம் ஐதராக்சைடு வீழ்படிவாகிறது. கரைசலை வடிகட்டி குளிர் நீரில் கரைத்து பின்னர் உலர்த்தி இசுட்ரோன்சியம் ஐதராக்சைடு பயன்படுத்தப்படுகிறது.
# இசுட்ரோன்சியம் ஐதராக்சைடு

## பயன்பாடுகள்

இசுட்ரோன்சியம் ஐதராக்சைடு, முக்கியமாக கிழங்குவகை சர்க்கரை சுத்திகரிப்பிலும் நெகிழிகளில் ஒரு நிலைப்படுத்தியாகவும் பயன்படுத்தப்படுகிறது.  
இசுட்ரோன்சியம் குளோரைடுஇசுட்ரோன்சியம் குளோரைடிலிருந்து குளோரின் தயாரிக்கையில் இசுட்ரோன்சியம் அயனிகளின் ஆதார மூலமாக இசுட்ரோன்சியம் ஐதராக்சைடு பயன்படுகிறது. காற்றிலுள்ள கார்பன் டை ஆக்சைடை ஈர்த்து இசுட்ரோன்சியம் கார்பனேட்டாகவும் இது உருவாகிறது.
# இசுட்ரோன்சியம் ஐதராக்சைடு

## பாதுகாப்பு

விழுங்க நேர்ந்தால் மிகவும் கொடிய தீங்குகளை இசுட்ரோன்சியம் ஐதராக்சைடு விளைவிக்கும். கண், தோல், சுவாச உறுப்புகளில் எரிச்சலை உண்டாக்கும்.
# தென்றல் நகர், அகரக்கட்டு

**தென்றல் நகர்** (**Thendral Nagar**), தென்காசி மாவட்டத்தில் தென்காசிக்கு வடகிழக்கே, தென்காசிக்கு அருகில், அனந்தபுரத்திலிருந்து 1 கிலோ மீட்டர் மேற்கில் அமைந்துள்ள பகுதியாகும். இங்கு பெரும்பாலும் அகரக்கட்டு கிராமத்தைச் சேர்ந்த மக்களே பெருவாரியாக வசித்து வருகிறார்கள். சுற்றிலும் பனை மற்றும் தென்னை மரத் தோப்புகளை கொண்டு மையத்தில் அமைய பெற்ற இது மாநில நெடுஞ்சாலை எண் **39 அ** (**SH 39 A**) க்கு அருகில் அமைந்துள்ளது.
# தென்றல் நகர், அகரக்கட்டு

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 143&nbsp;மீட்டர் (469&nbsp;அடி) உயரத்தில் இருக்கின்றது.
# தென்றல் நகர், அகரக்கட்டு

## கல்வி நிறுவனங்கள்

### கல்லூரிகள்

- யு.எஸ்.பி பல்தொழில்நுட்பக் கல்லூரி (USP Polytechnic College)
- அருள்மிகு செந்திலாண்டவர் பல்தொழில்நுட்பக் கல்லூரி(ASAPC), தென்காசி
- ஸ்ரீராம் நல்லமணி யாதவா மருந்தியல் கல்லூரி, கொடிக்குறிச்சி ஊராட்சி
# தென்றல் நகர், அகரக்கட்டு

## கல்வி நிறுவனங்கள்

### பள்ளிகள்

- ஸ்பெக்ரம் மெட்ரிக்குலேசன் மேல்நிலைப்பள்ளி, குத்துக்கல்வலசை
- யு.எஸ்.பி மெட்ரிக்குலேசன் மேல்நிலைப்பள்ளி, கொடிக்குறிச்சி ஊராட்சி
- நல்லமணி யாதவா மெட்ரிக்குலேசன் பள்ளி, கொடிக்குறிச்சி ஊராட்சி
# தென்றல் நகர், அகரக்கட்டு

## அருகிலுள்ள கோயில்கள்

- தலக்காவு உடையார் கோவில்
# சோடியம் சிடானேட்டு

**சோடியம் சிடானேட்டு** (*sodium stannate*) என்பது H6Na2O6Sn அல்லது Na2[Sn(OH)6] என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். முன்னதாக இச்சேர்மத்தை எக்சா ஐதராக்சோசிடானேட்டு(IV) என்ற பெயராலும் அழைத்தனர். வெள்ளீயம் உலோகம் அல்லது வெள்ளீய(IV) ஆக்சைடை சோடியம் ஐதராக்சைடில் கரைத்து நிறமற்ற இவ்வுப்பு உருவாக்கப்படுகிறது. ஐதரசன்பெராக்சைடு நிலைநிறுத்தியாக இது பயன்படுத்தப்படுகிறது .  
முற்கால பழைய புத்தகங்களில் சிடானேட்டுகள் என்பவை சிலசமயங்களில் எளிய ஆக்சியெதிர்மின் அயனியைக் (SnO32−) கொண்டிருக்கும் சேர்மங்களைக் குறிப்பிடவே பயன்படுத்தப்பட்டது. இதனடிப்படையில் இச்சேர்மத்தை சோடியம்-சிடானேட்டு-3-நீர் என்றனர். மூன்று படிக உள்நீர் கொண்ட நீரேற்று என்று பொருள்படும் வகையில் Na2SnO3•3H2O என்ற கட்டமைப்பு வாய்ப்பாட்டால் குறிப்பிட்டனர் . மேலும், தனித்த பொருள் பாதுகாப்பு குறிப்பு தாள் பராமரிக்கப்படுகிறது .  
தனிமநிலை வெள்ளீயத்தை பொருத்தமான உலோக ஐதராக்சைடில் கரைத்து கார உலோக சிடானேட்டு சேர்மங்கள் தயாரிக்கப்படுகின்றன. சோடியம் சிடானேட்டு தயாரிக்க வேண்டுமெனில் பின்வரும் வினை நிகழ்கிறது :.  
:Sn &nbsp; + &nbsp; 2&nbsp;NaOH &nbsp; + &nbsp; 4&nbsp;H<sub>2</sub>O &nbsp; → &nbsp; Na<sub>2</sub>[Sn(OH)<sub>6</sub>] &nbsp; + &nbsp; 2&nbsp;H<sub>2</sub>  
வெள்ளீயம் டையாக்சைடை ஒரு காரத்தில் கரைக்கும்போதும் இதைப்போன்ற ஒரு வினையே நிகழ்கிறது.
:SnO<sub>2</sub> &nbsp; + &nbsp; 2&nbsp;NaOH &nbsp; + &nbsp; 2&nbsp;H<sub>2</sub>O &nbsp; → &nbsp; Na<sub>2</sub>[Sn(OH)<sub>6</sub>]
வெள்ளீயம் டையாக்சைடை சோடியம் கார்பனேட்டுடன் சேர்த்து கார்பனோராக்சைடு/கார்பனீராக்சைடு சுழலில் வறுத்தால் நீரிலி வடிவ சோடியம் சிடானெட்டு உருவாகிறது :.  
:SnO<sub>2</sub> &nbsp; + &nbsp; Na<sub>2</sub>CO<sub>3</sub> &nbsp; → &nbsp; Na<sub>2</sub>SnO<sub>3</sub> &nbsp; + &nbsp; CO<sub>2</sub>  
எக்சாகுளோரோசிடானெட்டு எதிர்மின் அயனி ( [SnCl6]2−) போன்ற பிற சிடானேட்டுகள் போல இந்த எதிர்மின் அயனி எண்முக வடிவிலான ஓர் ஒருங்கிணைவுச் சேர்மமாகும். Sn—O பிணைப்பின் பிணைப்புத் தூரம் 2.071 Å ஆகும் .
# பேரியம் சிடானேட்டு

**பேரியம் சிடானேட்டு** *(Barium stannate)* என்பது BaSnO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெள்ளீயம் மற்றும் பேரியம் தனிமங்களின் ஆக்சைடு சேர்மம் பேரியம் சிடானேட்டு எனப்படுகிறது. பெரோவ்சிகைட்டு கட்டமைப்பு கொண்ட படிகமான இது அகன்ற ஆற்றல் இடைவெளி கொண்ட குறைக்கடத்தியாகும் .
# இலந்தனம் கோபால்ட்டைட்டு

**இலந்தனம் கோபால்ட்டைட்டு** *(Lanthanum cobaltite)* என்பது LaCoO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். திண்மமான இச்சேர்மம் பெரொவ்சிகைட்டு கட்டமைப்பு கொண்டது ஆகும். அறை வெப்பநிலையில் சாய்செவ்வக கட்டமைப்பில் இலந்தனம் கோபால்ட்டைட்டு காணப்படுகிறது. ~900 ° செல்சியசு வெப்பநிலையில் கனசதுர அணிக்கோவை நிலைக்கட்டத்தை இதன் கட்டமைப்பு அடைகிறது .  
பொதுவாக இலந்தனம் கோபால்டைட்டு ஒரு மாசுப்பொருளாக அல்லது விகிதச்சமமில்லா ஆக்சிசன் சேர்மமாக பயன்படுத்தப்படுகிறது. இங்கு La1−xA'xCo1−yB'yO3±𝛿 என்ற கட்டமைப்பை இச்சேர்மம் ஏற்கிறது. கட்டமைப்பில் உள்ள 𝛿 சில சிறிய அளவைக் குறிக்கிறது. இதுவே பெரோவ்சிகைட்டுகளை பன்முக வினையூக்கியாக மாற்றம் செய்கிறது . இலந்தனம் இசுட்ரோன்சியம் கோபால்ட் பெரைட்டு இவ்வாறு பொதுவாகப் பயன்படுத்தப்படும் ஒரு பெரோவ்சிகைட்டு பொருளாகும்.
# அமோனியம் மேலேட்டு

**அமோனியம் மேலேட்டு** *(Ammonium malate)* என்பது (NH4(C<sub>2</sub>H<sub>4</sub>O(COO)<sub>2</sub>) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மேலிக் அமிலத்தினுடைய அமோனியம் உப்பு அமோனியம் மாலேட்டு ஆகும். உணவு சேர்க்கைப் பொருளாக இதைப் பயன்படுத்துகிறார்கள். உணவு சேர்க்கைப் பொருட்களாக அளிக்கப்படும் ஐரோப்பிய ஒன்றிய எண்ணாக இதற்கு வழங்கப்பட்டிருப்பது ஐ349 ஆகும்.  
அதே நேரத்தில் அமோனியம் மேலேட்டை உணவு சேர்க்கைப் பொருளாகப் பயன்படுத்தக்கூடாது என்பதற்கான பரிந்துரையும் இருக்கிறது
# சோடியம் மேலேட்டு

**சோடியம் மேலேட்டு** *(Sodium malate)* என்பது (Na<sub>2</sub>(C<sub>2</sub>H<sub>4</sub>O(COO)<sub>2</sub>) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மேலிக் அமிலத்தினுடைய சோடியம் உப்பு சோடியம் மாலேட்டு ஆகும். உணவு சேர்க்கைப் பொருளாக இதைப் பயன்படுத்துகிறார்கள். உணவு சேர்க்கைப் பொருட்களாக அளிக்கப்படும் ஐரோப்பிய ஒன்றிய எண்ணாக இதற்கு வழங்கப்பட்டிருப்பது ஐ350 ஆகும்.
# சோடியம் மேலேட்டு

## பண்புகள்

நெடியற்ற வெண்மை நிறப் படிகங்களாக சோடியம் மேலேட்டு காணப்படுகிறது. தண்ணீரில் இது நன்றாகக் கரைகிறது .
# சோடியம் மேலேட்டு

## பயன்கள்

அமிலத்தன்மை சீராக்கியாகவும் நறுமணச்சுவை சேர்க்கும் பொருளாகவும் இதைப் பயன்படுத்துகிறார்கள் .
# மேரி இலீ எகர்

**மேரி இலீ எகர்** *(Mary Lea Heger)* (ஜூலை 13, 1897 – ஜூலை 13, 1983, பின்னர் மேரி இலீ சேன் எனப்பட்டவர்) ஓர் அமெரிக்க வானியலாளர் ஆவார். இவர் உடுக்கணத்திடையே உள்ள ஊடகம் குறித்து முதன்மையான கண்டுபிடிப்புகளை வெளியிட்டார். இவர் பிறகு புலமுதல்வர் ஈ, மெக்கென்றி நூலகத்தின் இலிக் வான்காணக ஆவணகத்தையும் நிறுவினார். இந்த இலிக் வான்காணக நூலக ஆவணகம் மேர் இலீ சேன் ஆவணகம் என இவரது நினைவாகப் பெயரிடப்பட்டது.
# மேரி இலீ எகர்

## கல்வியும் வாழ்க்கைப்பணியும்

இவர் தெலாவேரில் வில்மிங்டனில் பிறந்தார். இளமையில் இவரது குடும்பம் மேற்கே உள்ளசான் பிரான்சிசுகோ கடற்கரையில் உள்ள பெல்வதேருக்குக் குடியேறியது. இவரது இளமைக்காலம் இங்கேயே கழிந்தது.
# மேரி இலீ எகர்

## பணி விலகல்

தனது இரு குழந்தைகளை வளர்க்க, இவர் தன் தொழில்முறை வாழ்க்கையைத் துறந்தார். இரண்டாம் உலகப் போரின் முடிவில் தன் கணவை இலிக் வான்காணக இயக்குநரானதும், இவர் அனைவராலும் அறியப்பட்ட வானியல் விருந்தோம்புநர் ஆனார். இவரது விருந்தோம்பல் பலரால் பாராட்டப்பட்டது.
# மேரி இலீ எகர்

## இறப்பு

இவர் தனது 86 ஆவது பிறந்த நாளன்று, அதாவது 1983 ஜூலை 13 இல் மாரடைப்பால் கலிபோர்னியாவில் அமைந்த சுகாட்சு வேலியில் உள்ள தன் வீட்டில் இறந்தார்.
# மர்யோரீ ஆல் ஆரிசன்

**மர்யோரீ ஆல் ஆரிசன்** *(Marjorie Hall Harrison)* (செப்டம்பர் 14, 1918 – ஆகத்து 6, 1986) ஓர் இங்கிலாந்தில் பிறந்த அமெரிக்க வானியலாளர் ஆவார்.  
இவர் 1918 செப்டம்பரில் இங்கிலாந்தில் உள்ள நாட்டிங்காமில் பிறந்தார்.  
இவர் 1947 இல் கணிதவியல் படிமம் எனும் தலைப்பில் சிகாகோவில் இருந்த சிகாகோ பல்கலைக்கழகத்தின் யெர்க்கேசு வான்காணக ஆய்வுரையினை முதல் அறிவியல் வெளியீடாக வெளியிட்டார். இப்பணி வின்மீன்கள் இயக்கங்களில் பயன்படும் எரிமங்கள் குறித்து விவாதித்த்து. சிக்கலான இயற்பியல் அமைப்புகளுக்கான விரிவானதும் துல்லியமானதுமான கணிதவியல் படிமங்களை இந்நூலே முதன்முதலாக அறிமுகப்படுத்தியது. ஆரிசன் சுப்பிரமணியன் சந்திரசேகர், ஜார்ஜ் காமவ்ஜி. கெல்லர் ஆகியோருடன் இணைந்து, விண்மீன் உட்கருக்களுக்கான நீரக-அருகல் சார்ந்த சமவெப்பநிலை (வெப்பநிலை மாறா)க் கணிதவியல் படிமங்களினை 1944, 1946, 1947 ஆகிய ஆண்டுகளில் வெளியிட்டார் சிகாகோ பல்கழகத்தில் சந்திரசேகரின் முனைவர் பட்ட ஆய்வு மாணவராகிய இவர், 1947 இல் வானியலில் தன் முனைவர் பட்டத்தைப் பெற்றார்.  
இவரது உடன்பிறப்பாகிய சர் ஆர்னோல்டு அலெக்சாந்தர் ஆல், அழிவு-நாள் போர்க்கலத்துக்கான கொட்புநோக்கியின் எறிபார்வைகளை வடிவமைத்தமைக்காகவும் பிராங்கு விட்டிலின் முதல் தாரைப் பொறிக்கான அமுக்கியை வடிம்வமைத்தமைக்காகவும் பெயர்பெற்றவர் ஆவார். இவர் 1954 இல் தெ ஆவிலாந்து வால்வெள்ளி மோத்ல்களைப் பற்ரியும் ஆய்வு செய்துள்ளார். இவரது மற்றொரு உடன்பிறப்பாகிய சிசுஇல் ஆல், எலி பிராங்ளின் பர்ட்டனின் மாணவரில் ஒருவர் ஆவார். இவர் 1938 இல் டொராண்டோ பல்கலைக்கழகத்தில் முதல் நடைமுறை மின்னனியல் நுண்ணோக்கியை வடிவமைத்தார்.  
இவர் 1986 ஆகத்தில் டெக்சாசில் உள்ள அண்ட்சுவில்லியில் தன் 67 ஆம் அகவையில் இறந்தார்.
# ஜெய்கர் கோட்டை

**ஜெய்கர் கோட்டை மற்றும் அரண்மனை** (*Jaigarh Fort*) இந்தியாவின் இராஜஸ்தான் மாநிலத் தலைநகரம் செய்ப்பூர் நகரத்தின் அமேர் பகுதியில், ஆரவல்லி மலைத்தொடரில் அமைந்துள்ளது.  
இராசபுத்திர குலத்தவரான மன்னர் இரண்டாம் சவாய் ஜெய்சிங் என்பவர் தனது போர் வெற்றியை கொண்டாடும் நோக்கில் ஜெய்கர் கோட்டை மற்றும் அரண்மனையை, 1726ல் கட்டத்துவங்கினார்.  
ஆம்பர் கோட்டையின் வடிவத்தில் கட்டப்பட்ட ஜெய்கர் கோட்டையை வெற்றிக் கோட்டை என்றும் அழைப்பர். இக்கோட்டை, வடக்கு - தெற்கில் 3 கிலோ மீட்டர் நீளமும், கிழக்கு - மேற்கில் 1 கிலோ மீட்டர் நீளம் கொண்டது. கோட்டையின் சுவர்களை எதிரிகள் இடிக்க முடியாத அளவிற்கு உறுதி கொண்டது.  
இக்கோட்டையின் மேல் உள்ள பீரங்கி, உலகின் பெரிய பீரங்கிகளில் ஒன்றாகும்.  
ஜெய்கர் அரண்மனை வளாகத்தில் லெட்சுமி விலாஸ், லலிதா கோயில், விலாஸ் கோயில் மற்றும் ஆரம் கோயில், ஆயுத சாலை மற்றும் அருங்காட்சியகம் உள்ளது. ஆம்பர் கோட்டையும், ஜெய்கர் கோட்டையும், பூமிக்கடியில் உள்ள சுரங்கப்பாதை இணைக்கிறது.
# ஜெய்கர் கோட்டை

## புவியியல்

ஜெய்கர் கோட்டை, ஆரவல்லி மலைத்தொடரில், 400 மீட்டர் உயரமுடைய ஒரு மலையில், ஆம்பர் கோட்டைக்கு மேலாகக் கட்டப்பட்டுள்ளது. இக்கோட்டையிலிருந்து ஆம்பர் கோட்டை மற்றும் ஆரவல்லி மலைத்தொடர்களை கண்காணிக்கலாம்.  
ஜெய்பூர் - தில்லி செல்லும் நெடுஞ்சாலையில், செய்ப்பூர் நகரத்திலிருந்து பத்து கிலோ மீட்டர் தொலைவில் ஜெய்கர் கோட்டை உள்ளது.
# ஜெய்கர் கோட்டை

## வரலாறு

முகலாயப் பேரரசர் ஷாஜகான் மறைவிற்குப் பின் ஏற்பட்ட வாரிசுரிமைப் போரின் போது முடிக்குரிய இளவரசர் தாரா சிக்கோ, அவுரங்கசீப்பால் விரட்டப்பட்டு, ஜெய்கர் கோட்டையில் 1658ல் அடைக்கலம் புகுந்தார்.
# ஜெய்கர் கோட்டை

## இதனையும் காண்க

- இராஜஸ்தானின் மலைக் கோட்டைகள்
# சந்தானம் (திரைப்படம்)

***சந்தானம்*** 1956 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். சி. வி. ரங்கநாத தாஸ் இயக்கத்தில் உருவான இத்திரைப்படத்தில் ஏ. நாகேஸ்வர ராவ், எஸ். வி. ரங்கராவ், ரேலங்கி, சாவித்திரி, ஸ்ரீரஞ்சனி, குசும் குமாரி ஆகியோர் நடித்திருந்தனர். இதே தலைப்பில் 1955 ஆம் ஆண்டு வெளியான தெலுங்குப் படத்தின் தமிழ்ப் பதிப்பே இத்திரைப்படமாகும். எஸ். தட்சிணாமூர்த்தி இசையமைத்திருந்தார்.  
தமிழ்ப் பதிப்புக்கு தஞ்சை டி. கே. கோவிந்தன் வசனமும், குயிலன் பாடல்களும் எழுதினார்கள்.
# மரேத்தா வெசுட்டு

**மரேத்தா என். வெசுட்டு** (*Mareta N. West*, ஆகத்து 9, 1915 - நவம்பர் 2, 1998) ஓர் அமெரிக்க வான்நிலவியலாளர் ஆவார். இவர் 1960 களில் நிலாவில் அப்பல்லோ 11 விண்கலத்தில் மாந்தர் இறங்குவதற்கான இருப்பிடத்தைத் தேர்வு செய்தார். இவர் தான் முதல் வான்நிலவியல் பெண்மணி ஆவார். இவரது எரித்த உடலெச்சங்கள் விண்வெளியில் ஏவப்பட்டன.
# மரேத்தா வெசுட்டு

## இளமை

இருந்து புவியியலில் இளவல் பட்டம் பெற்றார். இங்கே இவர் கப்பா கப்பா காமா அமைப்பின் உறுப்பினராக இருந்தார்.  
இவர் மூன்றாம் தலைமுறை ஒகலகோமர் ஆவார். இவரது பெற்றோர் 1889 இல் இந்தியாவுக்குப் புலம்பெயர்ந்தனர்.
# மேலோனேட்டு

**மேலோனேட்டு** *(Malonate)* என்பது CH<sub>2</sub>(COO)<sub>2</sub><sup>2−</sup> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரோப்பேண்டையோயேட்டு அயனி என்ற பெயராலும் இச்சேர்மத்தை அழைக்கலாம். மேலோனிக் அமிலத்திலிருந்து இரண்டு ஐதரசன் அயனிகளை நீக்கினால் கிடைப்பது மேலோனேட்டு ஆகும்.  
- டையீத்தைல் மேலோனேட்டு, (C2H5)2(C3H2O4),
- டைமெத்தில் மேலோனேட்டு, (CH3)2(C3H2O4),
- டைசோடியம் மேலோனேட்டு, Na2(C3H2O4).  
மேலோனிக் அமிலத்தின் மேற்கண்ட உப்புகள் மற்றும் எசுத்தர்கள் உள்ளிட்ட வேதிப்பொருட்கள் மேலோனேட்டு சேர்மங்கள் எனப்படுகின்றன. சக்சினேட்டு டி ஐதரசனேசு என்ற நொதியின் நொதிவினைதடுப்பானாக மேலோனேட்டு செயல்படுகிறது. இந்நொதியின் வினைதளத்தில் வினைபுரிதலேதுமின்றி மேலோனேட்டு பிணைந்து, வழக்கமான நொதியின் தளமான சக்சினேட்டுடன் போட்டியிடுகிறது. நொதியின் தளப்பொருள் சக்சினேட்டுக்குச் சமமான மேலோனேட்டு உயிரினச் சுவாச முறையைக் குறைக்கிறது. ஐதரசனேற்றத்தை நீக்கம் செய்யத் தேவையான சக்சினேட்டைக் காட்டிலும் ஒரு -CH2-CH2 தொகுதியைக் குறைவாகப் பெற்றுள்ளது மேலோனேட்டு ஆகும்.
# மேலோனேட்டு

## இதையும் காண்க

- மேலோனிக் எசுத்தர் தொகுப்பு
# சிவராமபேட்டை

**சிவராமபேட்டை** (*Sivaramapettai*) என்பது இந்திய ஒன்றியம், தமிழ்நாட்டின், தென்காசி மாவட்டம், கடையநல்லூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது கொடிக்குறிச்சி ஊராட்சிக்கு உட்பட்டது.
# சிவராமபேட்டை

## அமைவிடம்

இந்த ஊரானது திருநெல்வேலியிலிருந்து 60 கிலோமீட்டர் தொலைவிலும், கடையநல்லூரிலிருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 646 கிலோமீட்டர் தொலைவிலும் உள்ளது.
# சிவராமபேட்டை

## ஊரில் உள்ள கோயில்கள்

- சிவராமபேட்டை சிவராமநங்கையம்மன் கோயில்
- சிவராமபேட்டை முப்புடாதியம்மன் கோயில்
- சிவராமபேட்டை வனபத்திரகாளியம்மன் கோயில்
- தங்கமாரிஅம்மான் கோயில்
# கனம் கிருஷ்ணையர்

**கனம் கிருஷ்ணையர்** பத்தொன்பதாம் நூற்றாண்டில் வாழ்ந்த ஒரு தென்னிந்திய இசை அறிஞர் ஆவார்.
# கனம் கிருஷ்ணையர்

## ஆரம்ப வாழ்க்கை

இவரது இயற்பெயர் கிருஷ்ணையர் என்பதாகும். தற்போது அரியலூர் மாவட்டத்திலுள்ள உடையார்பாளையம் தாலூக்காவில் அமைந்திருக்கும் திருக்குன்றம் என்ற ஊரிலே பிறந்தார். இவரது தந்தையார் பெயர் இராமசாமி ஐயர். கிருஷ்ணையருக்கு அண்ணன்மார்கள் நால்வர். அவர்களில் மூத்தவராகிய சுப்பராமையரும் கிருஷ்ணையரும் சங்கீதத்தில் சிறந்து விளங்கினர்.
# கனம் கிருஷ்ணையர்

## இசைப்பயிற்சி

கிருஷ்ணையர் முதலில் தனது தந்தையார் இராமசாமி ஐயரிடம் இசை பயிலத் தொடங்கினார். பின்னர் தஞ்சாவூர் சமஸ்தான சங்கீத வித்துவானாக இருந்த பச்சைமிரியன் ஆதிப்பையரிடத்திலும் இசை கற்றார். பின்னர் தஞ்சாவூர் சமஸ்தானத்திலேயே ஒரு சங்கீத வித்துவானாக இருந்து வந்தார்.
# கனம் கிருஷ்ணையர்

## சவால்

கிருஷ்ணையர் தஞ்சாவூர் சமஸ்தானத்தில் பணியாற்றும்போது பொப்பிலி ஸமஸ்தானத்தைச் சேர்ந்த கேசவையா என்னும் பிரபல சங்கீத வித்துவான் ஒருவர் தஞ்சைக்கு வந்தார். அவர் கன மார்க்கத்தில் மிகச் சிறந்த வன்மை பெற்றவர்.  
இசையிலே கனம், நயம், தேசிகம் என மூன்று மார்க்கங்கள் உள்ளன. இவற்றுள் கன மார்க்கம் சற்றுக் கடினமானது. அதைப் பாடுவதற்கு நல்ல தேக பலமும் இடைவிடாத பயிற்சியும் தேவை.  
பொப்பிலி ஸமஸ்தானத்தைச் சேர்ந்த சங்கீத வித்துவான் கேசவையா தஞ்சாவூர் அரசவையில் கன மார்க்கத்தில் பாடினார். கன மார்க்கத்தின் தன்மையை அரசரும் பிறரும் அறிந்து வித்துவான் கேசவையாவைப் பாராட்டினார்கள். தமிழ்நாட்டில் அக்காலத்தில் கனமார்க்கம் வழக்கத்தில் இல்லை. அதனால், ‘இந்த வித்துவானுடைய உதவியால் யாரேனும் கனமார்க்கத்தை பயிற்சி செய்துகொண்டால் நன்றாக இருக்குமே! நமது ஸமஸ்தானத்திற்கும் கௌரவமாக இருக்குமே!' என்று அரசர் எண்ணினார்.  
ஸமஸ்தான வித்துவான்கள் கூடியிருந்த சபையில் தனது விருப்பத்தை அரசர் வெளியிட்டபோது மற்றவர்கள் முன்வராத நிலையில், அப்போது இளைஞராக இருந்த கிருஷ்ணையர் தான் பயிற்சி செய்வதாகக் கூறினார். கிருஷ்ணையர் பொப்பிலி கேசவையாவிடம் கனமார்க்கத்தின் இயல்புகளையும் அதனைச் சார்ந்த சக்கரதானத்தைப் பாடும் முறையையும் தெரிந்துகொண்டார். பின்னர் கபிஸ்தல மென்னும் ஊருக்குச் சென்று இராமபத்திர மூப்பனாரென்னும் செல்வருடைய ஆதரவில் பயிற்சி செய்யத் தொடங்கினார்.  
அந்தப் பயிற்சி வரவர முதிர்ச்சி அடைந்தது. கடைசியில் தஞ்சை அரசர் முன்னிலையில் பொப்பிலி கேசவையாவே வியந்து பாராட்டும்படி பாடிக்
காட்டினார். அது முதல் இவர் *கனம் கிருஷ்ணையர்* என்றே வழங்கப் பெற்றார்.
# கனம் கிருஷ்ணையர்

## தொழில் வாழ்க்கை

இதன் பின்னர் கனம் கிருஷ்ணையர் திருவிடைமருதூர் சமஸ்தானத்தில் சில காலம் அவை வித்துவானாக இருந்தார். அச்சமயத்தில் அங்கிருந்த மற்றொரு இசை வித்துவானாகிய ராமதாசரிடம் இசை பயில வந்த கோபாலகிருஷ்ண பாரதியார் கனம் கிருஷ்ணையரிடத்திலும் சில கீர்த்தனைகளை கற்றுக் கொண்டார்.  
பின்னர் உடையார்பாளையம் ஸமஸ்தானாதிபதியாக அப்போதிருந்த கச்சிரங்கப்ப உடையாரால் அழைக்கப் பெற்று கனம் கிருஷ்ணையர் அந்த சமஸ்தானத்துக்குச் சென்றார். பின்னர் தமது வாழ்நாள் முழுவதும் உடையார்பாளையம் சமஸ்தான வித்துவானாகவே பணியாற்றினார். தமிழ் மொழியில் கீர்த்தனைகள் இயற்ற வல்லவரான கனம் கிருஷ்ணையர் பெரும்பாலும் முருகக் கடவுளின் பல்வேறு பெயர்களில் முத்திரை பதித்துள்ளார்.  
ஒவ்வொரு நேரத்தில் அவரது உணர்ச்சிகளுக்கு ஏற்றவாறு அவர் இயற்றிய பல கீர்த்தனைகள் இன்று வரை வித்துவான்களால் பாடப்பட்டு வருகின்றன.  
-
# பேட் மேன் (2018 திரைப்படம்)

**பேட் மேன்** (Pad Man) என்பது நகைச்சுவை நாடகப் பாணியில் அமைந்த ஒரு இந்தித் திரைப்படம் ஆகும். டுவிங்கில் கன்னா எழுதிய புத்தகத்தில் இடம்பெற்ற சிறு கதை அடிப்படையில் இந்தத் திரைப்படம் உருவானது. ஆர்.பால்கி என்பவர் திரைக்கதையை எழுதி இயக்கி இருக்கிறார். அக்சய் குமார், சோனம் கபூர், ராதிகா அப்டே ஆகியோர் இப்படத்தில் நடித்துள்ளனர். 2018 பிப்ரவரி 9 ஆம் திகதியில் இது வெளியானது. பெண்களுக்கான மாதவிடாய் கால அணையாடைகளை குறைந்த செலவில் தயாரித்த அருணாச்சலம் முருகானந்தம் என்பவரின் சமூக அக்கறையின் ஊக்கத்தினால் இக்கதை எழுதப்பட்டது.
# எப்டனால்

**எப்டனால்** *(Heptanal)* என்பது C<sub>7</sub>H<sub>14</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பழ நறுமணத்துடன் நிறமற்ற நீர்மமாகக் காணப்படும் இச்சேர்மம் ஓர் ஆல்கைல் ஆல்டிகைடு ஆகும். எப்டனால்டிகைடு என்ற பெயராலும் இச்சேர்மத்தை அழைக்கிறார்கள். வாசனைப் பொருட்கள் மற்றும் உயவுப்பொருள்கள் தயாரிப்பில் எப்டனாலை ஒரு முன்னோடிச் சேர்மமாகக் கருதுகிறார்கள்
# எப்டனால்

## தயாரிப்பு

அழுத்தத்தின் முன்னிலையில் ஆமணக்கு எண்ணெயை வாலை வடித்தல் செய்து எப்டனாலைத் தயாரிக்கிறார்கள். இரிசினோலெயிக் அமிலத்தின் எசுத்தர்களை தரம் சிதைத்து இதைத் தயாரிக்கிறார்கள். எக்சீனை ஐதரோபார்மைலேற்றம் செய்தும் எப்டனாலைத் தயாரிக்க முடியும் .
# ஆதிகாலத் தனிமங்கள்

**ஆதிகாலத் தனிமங்கள்** *(Metals of antiquity)* என்பவை மக்கள் ஆதிகாலந்தொட்டே கண்டறிந்து பயன்படுத்திய தனிமங்களைக் குறிக்கும். தங்கம், வெள்ளி, தாமிரம், வெள்ளீயம், ஈயம்,இரும்பு, பாதரசம் ஆகியவை பண்டைய காலத்தில் அடையாளம் காணப்பட்டு பயன்படுத்தப்பட்ட ஏழு உலோகங்கள் ஆகும். இந்த ஏழு உலோகங்களிலிருந்துதான் நவீன உலகம் உருவாகியிருக்கிறது. 13 ஆம் நூற்றாண்டில் ஆர்சனிக் கண்டுபிடிக்கப்படும் வரை அவை மட்டுமே அறியப்பட்ட அடிப்படை உலோகங்களாக இருந்தன.
# ஆதிகாலத் தனிமங்கள்

## தனிச்சிறப்புகள்

### உருகுநிலை

பொதுவாக இரும்பைத் தவிர ஆதிகாலத் தனிமங்கள் குறைந்த உருகுநிலை கொண்டவையாக உள்ளன.  
- பாதரசம் −38.829&nbsp;°செல்சியசு (-37.89&nbsp;°பாரன்கீட்டு) (அறைவெப்பநிலையில் நீர்மம்).
- வெள்ளீயம் - 231&nbsp;°செல்சியசு (449&nbsp;° பாரன்கீட்டு)
- ஈயம் - 327&nbsp;°செல்சியசு (621&nbsp;°பாரன்கீட்டு )
- வெள்ளி - 961&nbsp;°செல்சியசு (1763&nbsp;° பாரன்கீட்டு)
- தங்கம் - 1064&nbsp;°செல்சியசு (1947&nbsp;° பாரன்கீட்டு)
- தாமிரம் - 1084&nbsp;°செல்சியசு (1984&nbsp;° பாரன்கீட்டு)
- இரும்பு - 1538&nbsp;°செல்சியசு (2800&nbsp;° பாரன்கீட்டு), பண்டையகாலத்தில் உருக்கமுடியாதது என நம்பப்பட்டது.
# ஆதிகாலத் தனிமங்கள்

## தனிச்சிறப்புகள்

### பிரித்தெடுத்தல்

ஆதிகாலத் தனிமங்களாக இருந்தாலும் வெள்ளீயமும் ஈயமும் பூர்வீகமாகத் தோன்றியவை என்றும் தங்கமும் வெள்ளியும் இயற்கையில் கண்டுபிடிக்கப்பட்டவை என்றும் கருதப்பட்டன.  
- தங்கமும் வெள்ளியும் அவற்றின் இயற்கைத் தோற்றத்திலேயே தோன்றுகின்றன.
- பாதரசச் சேர்மங்களை குறைந்த வெப்பநிலைக்கு சூடாக்கி ஒடுக்குவதால் பாதரசம் கிடைத்தது.
- வெள்ளீயம் மற்றும் இரும்பு ஆக்சைடுகளாகக் கிடைத்தன. கார்பனோராக்சைடுடன் சேர்த்து 900 பாகை செல்சியசு வெப்பநிலைக்கு சூடுபடுத்தி ஒடுக்குவதால் இவை பிரித்தெடுக்கப்பட்டன.
- தாமிரமும் ஈயமும் வறுத்து ஒடுக்க வினைக்கு உட்படுத்துவதால் கிடைத்தன.
# ஆதிகாலத் தனிமங்கள்

## தனிச்சிறப்புகள்

### அரிதானவை

ஆதிகாலத்தில் இத்தனிமங்கள் அறியப்பட்டாலும் இவை யாவும் பொதுவாக ஒரே அளவில் காணப்படவில்லை:  
- இரும்பு 4 ஆவது இடம் (நிறையில் 4.1%)
- தாமிரம் 26 ஆவது இடம் (மில்லியனுக்கு 50 பகுதிகள்)
- ஈயம் 37ஆவது (மில்லியனுக்கு 14 பகுதிகள் )
- வெள்ளீயம் 49 ஆவது (மில்லியனுக்கு 2.2 பகுதிகள்)
வெள்ளி 65 ஆவது (பில்லியனுக்கு 70 பகுதிகள்)
பாதரசம் 66 ஆவது (பில்லியனுக்கு50 பகுதிகள்)
தங்கம் 72 ஆவது ( பில்லியனுக்கு1.1 பகுதிகள்)  
ஆதிகாலத்தில் இவை அறியப்பட்டாலும் உறுதியாகத் தெரியக்கூடிய அளவில் இருந்தன.
# ஆதிகாலத் தனிமங்கள்

## தனிச்சிறப்புகள்

### குறியீட்டுவாதம்

அறியப்பட்ட உலோகங்கள் ஒவ்வொன்றும் ஏழு வானுலகப் பொருளாகவும், வாரத்தின் ஒரு நாளாகவும் கருதப்பட்டன.
| Metal | Body | Day of Week |  |
| --- | --- | --- | --- |
| - | தங்கம் | சூரியன் | ஞாயிற்று கிழமை |
| வெள்ளி | நிலா | திங்கட் கிழமை |  |
| இரும்பு | செவ்வாய் | செவ்வாய் கிழமை |  |
| பாதரசம் | புதன் | புதன் கிழமை |  |
| வெள்ளீயம் | வியாழன் | வியாழக் கிழமை |  |
| தாமிரம் | வெள்ளி | வெள்ளிக் கிழமை |  |
| ஈயம் | சனி | சனிக் கிழமை | } |
# நாகர்கர் கோட்டை

**நாகர்கர் கோட்டை** (**Nahargarh Fort**) இந்தியாவின் இராஜஸ்தான் மாநிலத் தலைநகரம் செய்ப்பூர் நகரத்திற்கு அருகில், ஆரவல்லி மலைத்தொடர் முனையில் அமைந்துள்ளது. நாகர்கர் கோட்டை அருகில் ஜெய்கர் கோட்டை மற்றும் ஆம்பர் கோட்டைகள் அமைந்துள்ளது. மன்னர் நாகர்சிங் பொமிய என்பவரால் இக்கோட்டைக்கு நாகர்கர் எனப்பெயராயிற்று.
# நாகர்கர் கோட்டை

## வரலாறு

செய்ப்பூர் நகரத்தை நிறுவிய ஜெய்பூர் இராச்சிய மன்னர் சவாய் இரண்டாம் ஜெய்சிங் என்பவர்,
மராத்தியப் படைகளையும், ஆங்கிலக் கம்பெனிப் படைகளை எதிர்கொள்ளவும், கிபி 1734ல் நாகர்கர் கோட்டை நிறுவினார்.  
1857 சிப்பாய்க் கிளர்ச்சியின் போது, ஆங்கிலேய ஆட்சியாளர்களின் குடும்பங்கள் இக்கோட்டையில் பாதுகாப்பாக தங்கினர்.  
1868ல் நாகர்கர் கோட்டை விரிவு படுத்தப்பட்டது. 1883-92ல் நாகர்கர் கோட்டையில் மூன்றை இலட்சம் ரூபாய் செலவில் அரண்மனைகள் கட்டப்பட்டது.  
ஜெய்ப்பூர் மன்னர் சவாய் மதோ சிங், அரண்மனை குடும்பத்தினர்களுக்காக, கோட்டையில் பல அறைகளுடன் கூடிய அரண்மனை கட்டினார்.
# நாகர்கர் கோட்டை

## இதனையும் காண்க

- இராஜஸ்தானின் மலைக் கோட்டைகள்
- ஜெய்பூர் இராச்சியம்
- ஆம்பர் கோட்டை
- ஜெய்கர் கோட்டை
- ஜெய்ப்பூர் நகர அரண்மனை
# சவாய் பிரதாப் சிங்

**சவாய் பிரதாப் சிங்** (**Maharaja Sawai Pratap Singh**) (2 டிசம்பர் 1764 – 1 ஆகஸ்டு 1803) கச்சவா இராசபுத்திர குல மன்னர் ஆவார். இவர் ஜெய்ப்பூர் இராச்சியத்தை 1778 முதல் 1803 முடிய ஆட்சி செய்தவர். இவரது தந்தை முதலாம் மாதோ சிங்கிற்குப் பின்னர் ஜெய்ப்பூர் இராச்சியத்தின் அரியணை ஏறியவர். செய்ப்பூர் நகரத்தின் புகழ் பெற்ற ஹவா மஹால் இவரது ஆட்சிக் காலத்தில் நிறுவப்பட்டது.
# சவாய் பிரதாப் சிங்

## இதனையும் காண்க

- ஜெய்பூர் இராச்சியம்
- இரண்டாம் ஜெய் சிங்
- முதலாம் மாதோ சிங்
- ஹவா மஹால்
- ஜல் மகால்
- ஜந்தர் மந்தர் (ஜெய்ப்பூர்)
- ஆம்பர் கோட்டை
- ஜெய்கர் கோட்டை
- நாகர்கர் கோட்டை
- செய்ப்பூர்
# யூனிக்சு-லைக்

**யூனிக்சு-லைக்** (Unix-like / UN*X / *nix) என்பது இயக்குதள வகைகளைக் குறிக்கும், திறமூல மென்பொருளியப் பதமாகும். இது யூனிக்சின் சீர்தரங்களின் கீழ் முற்றிலும் வருவதில்லை. ஆனால், ஏறத்தாழ யூனிக்சை ஒத்த இயல்புகளையும், சிறப்புகளையும் பெற்றிருக்கின்றன. மேலும், யூனிக்சு என்பது முழுமையானக் கட்டளை வழி செயற்பாடுகளை உடையதாக இருக்கும். ஆனால், யூனிக்சு-லைக் என்பது குறைவான கட்டளை வழி செயற்பாடுகளைக் கொண்டு, ஒரு பயனர் பயன் அடைகிறார். தீர்மானமாக வரையறுக்கப்பட்ட விதிகள், இவ்வகை இயக்குதளங்களுக்கு இல்லையென்றாலும்,  
பெல் ஆய்வுக்கூடங்களின் யூனிக்சை அடிப்படையக் கொண்டு, அதைப் போன்ற உரிமங்களோடு, வியாபார அடிப்படைகளையும் கொண்ட மென்பொருட்களின் தொகுப்பு இவையெனலாம். 2007 ஆம் ஆண்டு, வைனே ஆர். கிரே(Wayne R. Gray) யூனிக்சு உரிமைக்காக (UNIX as a trademark) வழக்கிட்டார், அதன் தீர்ப்பிலும், மேல்முறையீட்டிலும் தோல்வியடைந்தார்.
# மெத்தாக்சியெத்தில்மெர்குரிக் அசிட்டேட்டு

**மெத்தாக்சியெத்தில்மெர்குரிக் அசிட்டேட்டு** *(Methoxyethylmercuric acetate)* என்பது பருத்தி மற்றும் சிறு தானியங்களுக்கு பூச்சிக் கொல்லியாக ஒரு காலத்தில் பயன்படுத்தப்பட்ட வேதிச் சேர்மம் ஆகும். இச்சேர்மம் அதிக நச்சுத் தன்மை வாய்ந்தது ஆகும். மைய நரம்பு மண்டலம், மூளை ஆகிய பகுதிகளை பாதிக்கும் என்ற அச்சத்தை விளைவிக்கும் ஒரு வேதிப்பொருளாக மெத்தாக்சியெத்தில்மெர்குரிக் அசிட்டேட்டு கருதப்படுகிறது .
# முதலாம் மாதோ சிங்

**முதலாம் மாதோ சிங்** (**Maharaja Sawai Madho Singh I**) இந்தியாவின் தற்கால இராஜஸ்தான் மாநிலத்தில் இருந்த ஜெய்பூர் இராச்சியத்தை 1750 முதல் 1768 முடிய 18 ஆண்டுகள் ஆட்சி செய்தவர்.
முதலாம் மாதோ சிங் இரண்டாம் ஜெய் சிங்கின் இளைய மகன் ஆவார். இவரது அண்ணன் இறப்பின் போது, ஜெய்பூர் இராச்சியத்தின் மன்னரானவர்.  
ஜெய்பூர் இராச்சியத்தை மராத்தியப் பேரரசிடமிருந்து காத்தவர். மன்னர் முதலாம் மாதோ சிங் சவாய் மாதோபூர் நகரத்தை நிறுவியதால், அந்நகரத்திற்கு இம்மன்னரின் பெயரிடப்பட்டது.  
மேலும் ஜெய்ப்பூர் நகர அரண்மனை வளாகத்தில் மாதோ விலாஸ், ஜெய் மகால் மற்றும் கோயில்களை நிறுவியவர்.
# முதலாம் மாதோ சிங்

## இதனையும் காண்க

- ஜெய்பூர் இராச்சியம்
- இரண்டாம் ஜெய் சிங்
- சவாய் பிரதாப் சிங்
- ஹவா மஹால்
- ஜல் மகால்
- ஜந்தர் மந்தர் (ஜெய்ப்பூர்)
- ஆம்பர் கோட்டை
- ஜெய்கர் கோட்டை
- நாகர்கர் கோட்டை
- செய்ப்பூர்
# 7 நாட்கள்

**7 நாட்கள்** (7 Naatkal), கௌதம் வி.ஆர் இயக்கத்தில், கே. கார்த்திக், கே. கார்த்திக்கேயன் ஆகியோரின் தயாரிப்பில், சக்தி வாசு, கணேஷ் வெங்கட்ராமன், பிரபு ஆகியோரின் முன்னணி கதைப்பாத்திர நடிப்பில் வெளியாகியுள்ள தமிழ்த் திரைப்படம். இத்திரைப்படம் விஷால் சந்திரசேகர் இசையில், எம். எஸ். பிரபுவின் ஒளிப்பதிவில், எம். ஜெஸ்வின் பிரபுவின் படத்தொகுப்பில் 2 சூன், 2017 அன்று வெளியாகியுள்ள தமிழ்த்திரைப்படம்.
# 7 நாட்கள்

## நடிப்பு

- சக்தி வாசு - கௌதம் கிருஷ்ணாவாக
- பிரபு - விஜய் ரகுநாத்தாக
- கணேஷ் வெங்கட்ராமன் - சாய் பிரசாத்தாக
- நிகேசா படேல் - பூஜாவாக
- ராஜீவ் கோவிந்தா பிள்ளை - சித்தார்த் ரகுநாத்தாக
- அங்கனா ராய் - ஜெனிபராக
- நாசர் - பீட்டர் எஸ் குமார்
- தேவதர்சினி - கௌதமின் சகோதரியாக
- எம். எசு. பாசுகர் - பாஸ்கராக
- சந்தான பாரதி - முதலமைச்சராக
- சின்னி ஜெயந்த் - பி.கே. நாயுடுவாக
- விஷ்ணு பாலசுப்ரமணியன்
- மாஸ்டர் ராகவன் - அனுஷ்
- பேபி விசிஸ்டா ரெட்டி - சிறீநிதி
# 7 நாட்கள்

## கதை

இன்னும் ஒரு வாரத்தில் திருமணம் நடைபெற இருக்கும் விஜய் ரகுநாத்தின் (பிரபு) மகனுக்கு ஏழாவது நாள் அன்று என்ன நடக்கின்றது என்பதே இப்படத்தின் கதைச்சுருக்கம். மாநிலத்தின் முதலமைச்சரிடம் மிகவும் நெருக்கமாக இருப்பவர் பணக்காரத் தொழிலதிபர் விஜய் ரகுநாத்தின் (பிரபு). விஜய் ரகுநாத்திற்கு ஒரு மகனும் வளர்ப்பு மகனும் உள்ளனர்.
அவரின் மகன் சித்தார்த் ரகுநாத் (ராஜீவ் கோவிந்தா பிள்ளை) பெண்களை பாலியல் நோக்கில் விரும்பும் ஒருவர். வளர்ப்பு மகன் காவல் துறையில் இணையம் சார் குற்றங்களைத்தடுக்கும் அலுவலலாக உள்ளார். விஜய் ரகுநாத்தின் பெயருக்கு இழுக்கு ஏற்படுத்தும் வகையில் ஒரு நிகழ்வு நடக்க இருக்க, அதைத் தடுத்து நிறுத்துவதற்கான பொறுப்பை வளர்ப்பு மகனிடம் ஒப்படைக்கிறார் அவர். இந்தசிக்களுக்குள் ஒன்றாக அடுக்குமாடி ஒன்றில் வாழும் கௌதம் கிருஷ்ணாவாகவும் (சக்தி) பூஜாவும் (நிக்கிஷா) சிக்கிக் கொள்கின்றனர். அவர்கள் எப்படி சிக்கலில் வந்தார்கள்? விஜய் ரகுநாத்தின் தன் வளர்ப்பு மகனுக்கு கொடுத்தப் பணியை முடித்தாரா? சிக்கல்களில் இருந்து கௌதம் கிருஷ்ணாவாகவும் பூஜாவும் தப்பித்தார்களா? விஜய் ரகுநாத்தின் மகனுக்கு திருமணம் நடந்ததா இல்லையா? என்பதே இத்திரைப்படத்தின் கதைப்பின்னல்.
# அலுமினியம் சல்பைடு

**அலுமினியம் சல்பைடு** *(Aluminum sulfide )* என்பது Al<sub>2</sub>S<sub>3</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இச்சேர்மம் பல்வேறு கட்டமைப்புகளில் காணப்படுகிறது. ஈரத்தால் கூட பாதிக்கப்பட்டு நீரேறிய அலுமினியம் ஆக்சைடுகள்/ ஐதராக்சைடுகளாக நீராற்பகுக்கப்படுகிறது . சல்பைடு சேர்மம் சுற்றுச்சுழலில் வெளிப்படும்போதே இம்மாற்றம் தொடங்குகிறது. நீராற்பகுப்பு வினையின்போது வாயுநிலை ஐதரசன் சல்பைடு உருவாகிறது.
# அலுமினியம் சல்பைடு

## படிகக் கட்டமைப்பு

ஆறுக்கு மேற்பட்ட படிகக் கட்டமைப்புகளில் அலுமினியம் சல்பைடு இருப்பதாக அறியப்படுகிறது என்றாலும் ஒரு சில மட்டும் இங்கு பட்டியலிடப்படுகிறது. இவற்றில் பலவும் ஒன்றுபோல உர்ட்சைட்டு கட்டமைப்பில் அணிக்கோவை காலியிடங்கள் ஒழுங்கமைப்பில் மட்டும் வேறுபடுகின்றன. இதனால் சீரான அல்லது சீரற்ற துணை அணிக்கோவைகள் உருவாகின்றன .  
| α | அறுகோணம் | 6.423 | 17.83 | 2.32 |  |  |
| --- | --- | --- | --- | --- | --- | --- |
| β | அறுகோணம் | P6<sub>3</sub>mc | 3.579 | 5.829 | 2.495 |  |
| γ | முக்கோணம் | 6.47 | 17.26 | 2.36 |  |  |
| δ | நாற்கோணம் | I4<sub>1</sub>/amd | 7.026 | 29.819 | 2.71 | } |  
β மற்றும் γ கட்டங்கள் அதிக நிலைப்புத்தன்மை கொண்ட α-Al2S3 கட்டத்தை பலநூறு பாகை செல்சியசு வெப்பநிலைக்கு காய்ச்சி குளிரவைத்துப் பெறப்படுகிறது . அலுமினியம் சல்பைடை 2-65 கிலோபார் அழுத்தத்திற்கு உட்படுத்துவதன் மூலமாக δ கட்டம் உருவாகிறது. நாற்கோண ஒழுங்கமைப்பின் மீ அணிக்கோவையில் காலியிடங்கள் ஒழுங்கமைக்கப்படுகின்றன .  
Al2O3 போல Al(III) மையங்கள் எண்முகத் துளைகளை ஆக்ரமிப்பு செய்யாமல் Al2S3 இன் நன்கு விரிவடைந்த சட்டத்திற்குள் Al(III) மையங்கள், சல்பைடு எதிர்மின் அயனிகள் சீரமைக்கப்பட்டுள்ள அறுகோண நெருக்கப் பொதிவு கட்டமைப்பின் நான்முக துளைகளில் மூன்றில் ஒருபகுதியில் நிலை நிறுத்துகின்றன.  
உயர் வெப்பநிலைகளில் Al(III) மையங்கள் சமச்சீரற்றதாகி சீர்குலைந்த உர்ட்சைட்டு கட்டமைப்பாக மாறுகின்றன. மேலும் உயர் வெப்பநிலைகளில் γ-Al2S3 வடிவம் γ-Al2O3 வடிவமொத்த கட்டமைப்பில் உறுதிப்படுகின்றன.
Al2S3 இன் மூலக்கூற்று வழிப்பொருட்கள் எவையும் அறியப்படவில்லை.
இருப்பினும் Al-S-Cl கலப்பு சேர்மங்களும் Al2Se3 மற்றும் Al2Te3 சேர்மங்களும் அறியப்படுகின்றன.
# அலுமினியம் சல்பைடு

## தயாரிப்பு

அலுமினியத்தையும் கந்தகத்தையும் சேர்த்து எரிப்பதால் அலுமினியம் சல்பைடு கிடைக்கிறது
:2 Al + 3 S → Al<sub>2</sub>S<sub>3</sub>.  
இவ்வினை அதிமான வெப்ப உமிழ்வினை என்பதால் வினைபடு பொருள்களின் முழு அளவையும் சூடுபடுத்த அவசியமில்லை. தேவையான அளவுக்கு ஒரு சிறு அளவுக்கு மட்டுமே அலுமினியம் கந்தகம் கலவையை எடுத்துக் கொண்டு வெப்பப்படுத்த வேண்டும். விளைபொருள் இணைந்த வடிவத்தில் உருவாகிறது. அதன் வெப்பநிலை 1100 பாகை செல்சியசு வெப்பநிலைக்கும் அதிகமான வெப்பத்தை அடைகிறது. உருகலானது எஃகைப் போல உருகி அதிகக் கடினத்தன்மையை அடைகிறது.
# தேசிய கற்றல் அடைவு ஆய்வு நான்காம் சுற்று

**இந்திய தேசிய கல்வி ஆராய்ச்சி பயிற்சி நிறுவனம்** ( NCERT ) ஐந்தாம் வகுப்பு மாணவர்களுக்காக கற்றல் அடைவுகள் குறித்து 2015 ஆம் ஆண்டு செய்த ஆய்வின் ( National Achievement Survey 2015) அறிக்கை இது. .
# தேசிய கற்றல் அடைவு ஆய்வு நான்காம் சுற்று

## அறிமுகம்

‘கற்றல் அடைவு’ என்பது மாணவர்கள், பெற்றோர்கள், ஆசிரியர்கள், கல்வியாளர்கள் மற்றும் ஆட்சியாளர்கள் உள்ளிட்ட அனைவருக்கும தாக்கத்தை ஏற்படுத்தும் தகவல் ஆகும். இதனை தேசிய கல்வி ஆராய்ச்சி நிறுவனத்தின் கல்வி ஆராய்ச்சிப் பிரிவு ( ESD NCERT )செய்து முடித்துள்ளது.இந்த ஆய்வு மாணவர்களின் கற்றல் அடைவின் தற்பொழுது உள்ள நிலவரம் குறித்து ஏராளமான பயனுள்ள தகவல்களைத்தருகிறது. ஐந்தாம் வகுப்பு மாணவர்களின் கற்றல் அடைவுகள் மொழிப்பாடம், கணிதம் மற்றும் சூழ்நிலை அறிவியல் ஆகியபாடங்களில் எவ்வாறு உள்ளது என்பதை இந்த ஆய்வு விளக்குகிறது.
# தேசிய கற்றல் அடைவு ஆய்வு நான்காம் சுற்று

## திட்டம்

34 மாநிலங்களில் அறிவியல் பூர்வமாக மாதிரிகள் எடுக்கப்பட்டு செய்யப்பட்ட ஆய்வு இது. ஆய்வில் முறையாக தரவுகள் பெறப்பட்டு அவை “பதில் துலங்கல் விதியின்” கீழ் (Item Response Theory) விளக்கங்கள் தரப்பட்டுள்ளன. இவை பல வகைகளாகப் பிரிக்கப்பட்டும், மாநிலங்கள் வாரியாகவும் அடுக்கப்பட்டு தகவல்கள் தரப்பட்டுள்ளன. இதுமட்டுமல்லாமல் இம்முடிவுகள் சென்ற முறையின் முடிவுகளுடன் ஒப்பிடும் வகையிலும் தரப்பட்டுள்ளன. இவ்வகையான ஒப்பீடு மாநிலங்க்கிளுக்கிடையே மட்டுமல்லாமல், அந்த மாநிலத்துள்ளேயே சென்ற ஆய்விற்கும் இந்த ஆய்விற்கும் ஒப்பிடும் வகையிலும் அளிக்கப்பட்டுள்ளன. மாநிலங்கள் ஏற்ற தாழ்வுகளை அறிந்து தக்க நடவடிக்கை எடுக்க இயலும். 2001 ஆம் ஆண்டிலுருந்து மாதிரிகளின் அடிப்படையில் இது போன்ற கற்றல் அடைவு ஆய்வுகள் அனைவருக்கும் கல்வி திட்டத்தின் கீழ் (SSA ) செய்யப்பட்டு வருகின்றது
# தேசிய கற்றல் அடைவு ஆய்வு நான்காம் சுற்று

## முக்கிய அம்சங்கள்

::*மொழிப்பாடம், கணிதம், சூழ்நிலை அறிவியல் ஆகிய மூன்றுபாடங்களில் கற்றல் ஆடைவு ஆய்வுகள் நடத்தப்பட்டன
::*பதில் துலங்கல் விதி (Item Response theory) யின் கீழ் மாணவர்கள், கேள்வியின் கடினத்தன்மையக்கு ஏற்றவாறு எவ்வாறு பதில் அளித்துள்ளனர் என்று கணித்து அவர்கள் திறமையை எடை போடும் விதமாக ஆய்வு செய்யப்பட்டுள்ளது
::*முந்தய முடிவுகளுடன் ஒப்பிடுவதற்கு ஏதுவாகவும், திறமையனதாகவும், துல்லியமானதாகவும் பயனுள்ளதாகவும் அமையும்படி வடிவமைக்கப்பட்டுள்ளது
::*ஒவ்வொரு பாடத்திற்கும் மூன்று மாதிரி வினாத்தாள் கையேடு வடிவமைக்கப்பட்டு, அளவீடுகள் துல்லியமாகவும் ஆழமாகவும் அமையும்படி வடிவமைக்கப்பட்டுள்ளது
திட்டத்தின் செயலாக்கம் திறமையாக கண்காணிக்கப்பட்டது.
# தேசிய கற்றல் அடைவு ஆய்வு நான்காம் சுற்று

## மாநிலவாரியான கற்றல் அடைவுகள்

**மாணவர் அடைவு விழுக்காடு**  
| வ எண் | மாநிலம் | மொழி படிப்பு | கணிதம் | சூழ்நிலையியல் |  |
| --- | --- | --- | --- | --- | --- |
| 1 | ஆந்திரா | 44 | 44 | 48 |  |
| 2 | அருணாசலம் | 39 | 39 | 46 |  |
| 3 | அஸ்ஸாம் | 47 | 53 | 54 |  |
| 4 | பிகார் | 29 | 45 | 43 |  |
| 5 | சட்டீச்கர் | 34 | 32 | 37 |  |
| 6 | தில்லி | 39 | 39 | 41 |  |
| 7 | கோவா | 51 | 40 | 49 |  |
| 8 | குஜராத் | 46 | 51 | 52 |  |
| 9 | ஹரியானா | 45 | 49 | 49 |  |
| 10 | ஹிமாசலம் | 49 | 49 | 51 |  |
| 11 | ஜம்மு காச்மீர் | 45 | 50 | 54 |  |
| 12 | ஜார்கண்டு | 39 | 45 | 48 |  |
| 13 | கர்னாடகா | 50 | 55 | 58 |  |
| 14 | கேரளா | 54 | 42 | 42 |  |
| 15 | மத்திய பிரதேசம் | 40 | 45 | 48 |  |
| 16 | மஹாராச்டிரம் | 49 | 45 | 47 |  |
| 17 | மணிப்பூர் | 53 | 55 | 56 |  |
| 18 | மேகாலாயா | 38 | 41 | 57 |  |
| 19 | மிசோரம் | 54 | 39 | 54 |  |
| 20 | நாகாலாந்து | 54 | 39 | 54 |  |
| 21 | ஒரிஸ்ஸா | 41 | 45 | 47 |  |
| 22 | பஞ்சாப் | 49 | 45 | 53 |  |
| 23 | ராஜஸ்தானம் | 42 | 49 | 47 |  |
| 24 | சிக்கிம் | 47 | 46 | 52 |  |
| 25 | தமிழ் நாடு | 54 | 56 | 60 |  |
| 26 | திரிபுரா | 51 | 48 | 57 |  |
| 27 | உத்திர பிரதேசம் | 49 | 54 | 58 |  |
| 28 | உத்திரகண்ட்டு | 37 | 39 | 41 |  |
| 29 | வங்காளம் | 47 | 47 | 51 |  |
| 30 | இந்தியா | 45 | 46 | 50 | } |